Pielikums

Latvijas Nacionālā kultūras centra

2016.gada 19.maija rīkojumam Nr.1-3/85 .

## XX JAUNRADES DEJU KONKURSA

### NOLIKUMS

**I. Vispārīgie jautājumi**

1. Nolikums nosaka kārtību, kādā tiek organizēts XX Jaunrades deju konkurss (turpmāk – konkurss).
2. Konkursa mērķi ir:
   1. veicināt horeogrāfu jaunrades darbu un mākslinieciski augstvērtīgu deju radīšanu;
   2. rosināt horeogrāfus pievērsties horeogrāfiskā mantojuma izpētei un sekmēt zināšanās balstītu latviešu skatuviskās dejas jaunradi un tautas deju apdares;
   3. veicināt tradicionālās dejas elementu un stilistikas izmantošanu latviešu skatuviskās dejas jaunradē un tautas deju apdarēs;
   4. papildināt valsts un reģionālās nozīmes pasākumu deju koprepertuāra veidošanas iespējas.
3. Konkursa norises laiks un vieta:

3.1. I kārta

2016.gada 12.novembrī, Ogres Kultūras centrā, Brīvības ielā 15, Ogrē*,* LV- 5001;

2016. gada 26. novembrī, Viesītes Kultūras pilī, Smilšu ielā 2, Viesītē, Viesītes novadā, LV-5237;

2016.gada 3.decembrī, Slampes pagasta Kultūras pilī,Slampes pagastā, Tukuma novadā, LV-3119.

3.2. II kārta ( fināls)

2017.gada 28.janvārī, Valmieras Kultūras centrā, Lāčplēša ielā 2, Valmierā,

LV- 4200.

**II. Konkursa rīkotājs**

1. Konkursu rīko Latvijas Nacionālais kultūras centrs (turpmāk – Centrs), Reģ. Nr. 90000049726, adrese: Pils laukumā 4, Rīgā, LV-1365 sadarbībā ar sadarbības partneriem - pašvaldībām.
2. Kontaktinformācija: e-pasts: [pasts@lnkc.gov.lv](mailto:pasts@lnkc.gov.lv) , tālr.67228985, mājas lapas adrese: [www.lnkc.gov.lv](http://www.knmc.gov.lv) kontaktpersona – Maruta Alpa, tālr. 29400746, e‑pasts: [maruta.alpa@lnkc.gov.lv](mailto:maruta.alpa@lnkc.gov.lv) .

**III. Konkursa rīkotāja sadarbības partneri**

6. Ogres novada dome, kontaktpersona: Edgars Tabors, tālr.29234460, e-pasts: [edgars.tabors@inbox.lv](mailto:edgars.tabors@inbox.lv) ;

7. Tukuma novada dome, kontaktpersona: Zanda Mūrniece, tālr.29435860, e-pasts: [zanda.murniece@inbox.lv](mailto:zanda.murniece@inbox.lv) ;

8. Jēkabpils novada dome, kontaktpersonas: Ludmila Bērziņa, e-pasts: [ludmila.berzina@jekabpilsnovads.lv](mailto:ludmila.berzina@jekabpilsnovads.lv), Elita Treilone, tāl.+37229769172, e-pasts: [elita.t@btv.lv](mailto:elita.t@btv.lv) ;

9. Valmieras pilsētas pašvaldības iestāde Valmieras Kultūras centrs, kontaktpersona:

**Toms Upners,** tālrunis: 64207601 , e-pasts: [toms.upners@valmiera.lv](mailto:toms.upners@valmiera.lv) .

**IV. Konkursa dalībnieki un pieteikšanās kārtība**

10. Konkursā var piedalīties ikviens Latvijā vai ārpus tās dzīvojošs horeogrāfs (turpmāk - autors).

11. Konkurss notiek divās kārtās.

12. Autors izvēlas konkursa I kārtas norises vietu (nolikuma 3.1.punkts), un, pa pastu vai elektroniskā veidā, iesniedz pieteikumu konkursa I kārtai (1.pielikums):

12.1. līdz 2016. gada 10. oktobrim, uz e-pasta adresi: edgars.tabors@inbox.lv;

12.2. līdz 2016. gada 24. oktobrim, uz e-pasta adresi: elita.t@btv.lv;

12.3. līdz 2016. gada 7. novembrim, uz e-pasta adresi: zanda.murniece@inbox.lv.

13. Konkursam dejas tiek pieteiktas divās kategorijās:

13.1. **I kategorija** – latviešu tautas deju un rotaļdeju apdares, kuras raksturo Latvijas kultūrvēsturisko novadu horeogrāfisko savdabību, pamatojas folkloras avotos un tautas tradīciju aprakstos (turpmāk - dejas). Dejas muzikālā materiāla pamatā jābūt novada tautas mūzikai vai apdarei;

13.2. **II kategorija** – latviešu skatuviskās dejas, kuras veidotas, izmantojot folkloras horeogrāfisko un muzikālo materiālu vai tā elementus. Dejas muzikālā materiāla pamatā jābūt tautas mūzikai, tās apdarei vai tautiska rakstura oriģinālmūzikai.

14. Autors konkursam var pieteikt neierobežotu deju skaitu.

15. Autoram, veidojot deju, jāievēro Autortiesību likums - dejai izvēlētais muzikālais materiāls jāsaskaņo ar tautas mūzikas apdares vai oriģinālmūzikas autoru.

16. Konkursā aizliegts pieteikt deju ar mūzikas pavadījumu, kas radīts jau publicētām dejām, Vispārējo latviešu Dziesmu un deju svētku lieluzvedumiem vai citiem valsts nozīmes pasākumiem.

17. Neprecīzi vai nepilnīgi aizpildīts pieteikums, vai pēc šā nolikuma 12. punktā noteiktā termiņa iesniegtais pieteikums netiek izskatīts.

**V. KONKURSA NORISES KĀRTĪBA**

18. Konkursa I kārtas un II kārtas (fināls) norises kārtība tiek publicēta Centra mājaslapā www.lnkc.gov.lv un nosūtīta autoram divas nedēļas pirms katras konkursa kārtas.

19. Konkursa deju izpilda deju kolektīvs, kuru vada autors vai ar kura vadītāju autors ir vienojies.

20. Konkursa II kārtai (finālam) - izvirzīto deju aprakstus, zīmējumus un notis autoram līdz 2017.gada 10. janvārim jāiesniedz Centrā personīgi vai jāiesūta elektroniskā veidā uz e-pasta adresi: [maruta.alpa@lnkc.gov.lv](mailto:maruta.alpa@lnkc.gov.lv) . Gadījumā, ja dejas autors neiesniedz dejas aprakstu, izvirzītā deja konkursa II kārtā (finālā) netiek iekļauta.

**VI. Konkursa žūrija un vērtēšana**

21. Konkursa I kārtu un II kārtu (finālu) vērtē Centra izveidota žūrija ne vairāk kā piecu dejas ekspertu sastāvā.

22. Konkursam pieteikto deju vērtēšana notiek pēc 25 punktu sistēmas atbilstoši Centra Dejas nozares padomē apstiprinātajiem vērtēšanas kritērijiem un rādītājiem (2. pielikums).

23. Pēc konkursa I kārtas norises žūrija pārrunu veidā ar autoriem analizē dejas.

24. Viena žūrijas locekļa maksimālais piešķirtais punktu skaits katrai dejai ir 25 punkti.

25. Žūrijas vērtējums punktos katrai dejai tiek aprēķināts, svītrojot augstāko un zemāko vērtējumu un, iegūto punktu skaitu, dalot ar atlikušo žūrijas komisijas locekļu skaitu.

26. Žūrijas vērtējums tiek protokolēts.

27. Žūrija paziņo II kārtas (fināla) dalībniekus septiņu dienu laikā pēc katra I kārtas konkursa un rezultātus publicē Centra mājaslapā.

28. Konkursa II kārtas (fināla) rezultātus žūrija paziņo konkursa dienā apbalvošanas pasākumā.

29. Konkursa II kārtas rezultātus publisko Centra mājaslapā 2017.gada 30.janvārī.

**VII. Apbalvošana**

30. Par dalību konkursa I kārtā deju autors saņem Centra Pateicību.

31. Konkursa I kārtas un II kārtas (fināla) dalībniekiem var tikt piešķirtas balvas pēc pašvaldību un privātpersonu iniciatīvas.

32. Konkursa II kārtas (fināla) labāko deju autoriem var tikt piešķirtas naudas balvas.

**VIII. Noslēguma jautājumi**

33. Centram, saskaņojot ar autoru, ir tiesības apbalvotās dejas iekļaut deju kolektīvu koprepertuārā, kā arī pirmpublicēt un izplatīt.

34. Deju kolektīva vadītājs ir atbildīgs par to, lai konkursa laikā viņa vadītā kolektīva dalībnieki ievērotu sabiedrībā pieņemtās morāles un uzvedības normas.

35. Konkursa laikā deju kolektīvu dalībnieki var tikt fotografēti un fotogrāfijas var tikt publiskotas.

36. Konkursa norises filmēšanas tiesības pieder tikai Centram. Materiāls tiks izmantots tikai metodiskā darba vajadzībām.

37. Visus izdevumus, kas saistīti ar deju kolektīva piedalīšanos konkursā (piem., transports) sedz deju kolektīva dibinātājs vai pats deju kolektīvs.

Direktore S.Pujāte

Alpa 67228985

1. pielikums

XX Jaunrades deju konkursa nolikumam

XX Jaunrades deju konkursa

# PIETEIKUMA ANKETA

**Dejas nosaukums**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dejas pirmavoti (kur un kas deju pierakstījis)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mūzikas pirmavoti (kur un kas melodiju pierakstījis)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tautas mūzikas apdares autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mūzikas autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Īsa dejas anotācija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deja veidota (apvilkt) **1. kategorija 2. kategorija**

Dejas metrāža\_\_\_\_\_ \_

Ieraksta producents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieraksta izpildītāji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dejas pavadījums (apvilkt) ieraksts tautas mūzikas orķestris

Kolektīvs, kas deju izpilda\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieku skaits\_\_\_\_\_\_\_\_\_\_\_\_

Horeogrāfa vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_ tālrunis \_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ paraksts

2. pielikums

XX Jaunrades deju konkursa nolikumam

## XX Jaunrades deju konkursa vērtēšanas kritēriji un rādītāji

|  |  |  |
| --- | --- | --- |
| **Kritēriji** | **Rādītāji** | **Vērtējums** |
| 1. Idejas oriģinalitāte un atbilstība nacionālajam raksturam | 1. Jauns tematisks risinājums.  2. Jaunā skatījumā risināts tradicionāls temats.  3. Zināms temats, tradicionāli risināts. | **0-6** |
| 2. Dejas zīmējuma izvērsums telpā | 1. Zīmējumu oriģinalitāte.  2. Zīmējumu daudzveidība.  3. Zīmējumu atbilstība dejas saturam. | **0-5** |
| 3. Dejas valodas izvērsums | 1. Dejas soļu, kombināciju, pāreju oriģinalitāte.  2. Dejas soļu, kombināciju, pāreju dažādība.  3. Dejas soļu, kombināciju, pāreju atbilstība tematam. | **0-5** |
| 4. Dejas dramaturģija | 1. Skatuviskās darbības dinamika (sākums, attīstība, kulminācija, atrisinājums).  2. Dejas valodas un mūzikas mijiedarbība.  3. Dejas valodas un teksta (ja ir) mijiedarbība. | **0-5** |
| 5.Vizuālais tēls | 1. Dejas noformējuma atbilstība tematam.  2. Emocionalitāte.  3. Interpretācija. | **0-4** |

Direktore S.Pujāte

Alpa 67228985